
126                                                            DR.30.10.2018                                                                                                                          

 
pula, KPM akan memastikan persijilan dan piawaian industri dipatuhi dan dijadikan rujukan 
utama.  

Di samping itu, KPM bersama-sama industri dan agensi kerajaan akan 
melaksanakan pemetaan supaya program TVET dan latihan TVET akan mengikuti pensijilan 
industri oleh badan akreditasi profesional ataupun mengikut standard industri. Ini secara tidak 
langsung akan membantu daripada aspek kebolehpasaran, profesionalisme graduan TVET 
dan memberikan pendapatan yang lebih tinggi untuk graduan-graduan TVET. KPM juga telah 
memastikan tenaga pengajar bersedia untuk mengendalikan kuliah selari dengan IR 4.0 
dengan melatih dan mentauliahkan 766 orang pensyarah sebagai pendidik IR 4.0. 

Pada masa yang sama, Malaysia Board of Technologists (MBOT), dengan izin, akan 
diperkasakan sebagai satu-satunya badan profesional pengiktirafan teknologi supaya 
terdapat laluan karier yang jelas bagi technologists di Malaysia.    

■2050 

MBOT akan menerajui 23 bidang utama teknologi dan ia memberi pengiktirafan 
kepada lebih daripada 10,000 ahli yang terdiri daripada technologists profesional, 
technologist berijazah, juruteknik berkelayakan dan juruteknik bertauliah. 

Dari aspek keusahawanan pula seperti yang disoal oleh Yang Berhormat Tampin 
dan Yang Berhormat Johor Bahru, KPM telah menambah baik model kursus asas 
keusahawanan di Institusi Pendidikan TVET dan di IPT.  

Untuk makluman Yang Berhormat Tasek Gelugor, Yang Berhormat Paya Besar dan 
Yang Berhormat Tampin, KPM juga akan melaksanakan smart partnerships, dengan izin, dan 
public-private partnership, dengan izin, bersama lebih daripada 16,000 syarikat dan yang 
terkini adalah SANY Construction bertujuan supaya graduan TVET dapat mempelajari sistem 
IBS menggunakan teknologi IBS baharu termasuk Building Information Modeling (BIM), 
dengan izin. KPM juga turut menjalankan smart partnerships bersama beberapa syarikat dari 
luar dan dalam negara serta yang terkini bersama ZTE Corporation dari aspek smart 
manufacturing, dengan izin di mana teknologi industri semasa akan digunakan. 

Sekolah daif. Tuan Yang di-Pertua, Seterusnya isu-isu berkaitan dengan 
pembangunan. Izinkan saya bermula dengan isu pertama yang menjadi keutamaan kepada 
Kementerian Pendidikan Malaysia iaitu berkaitan pembangunan sekolah-sekolah daif. 
Terima kasih kepada Yang Berhormat Papar, Yang Berhormat Hulu Rajang dan Yang 
Berhormat Sibuti yang bertanya mengenai perkara ini. Buat pengetahuan Yang Berhormat 
sekalian, saya sendiri telah turun ke beberapa buah sekolah di seluruh negara, melakukan 
lawatan kasih sayang dan lawatan mengejut untuk memantau keadaan di sekolah-sekolah di 
Malaysia. Melalui lawatan-lawatan ini, saya sendiri telah dapat melihat keadaan di lapangan 
dan hakikat sesetengah sekolah-sekolah daif di seluruh negara. 

Tuan Yang di-Pertua, bagi Sarawak, untuk makluman Ahli Yang Berhormat, 
sebanyak 116 projek pembangunan sekolah daif yang dilaksanakan di Sarawak 
menggunakan kaedah IBS pada tahun 2018, sebanyak 67 projek daripadanya telah siap, 
manakala baki 49 projek lagi sedang dalam pelaksanaan dan sedang diusahakan untuk 
disiapkan pada tahun ini juga. Kementerian Pendidikan Malaysia juga menyalurkan 
peruntukan penyelenggaraan, baik pulih dan naik taraf sekolah dan institut pendidikan 
kerajaan di negeri Sarawak. 

Pada tahun 2016, sebanyak RM7.6 juta telah disalurkan, manakala pada tahun 2017 
sebanyak RM9.6 juta juga telah disalurkan. Pada tahun 2018, KPM telah menambah 
peruntukan sebanyak RM18.05 juta bagi kerja-kerja tersebut di Sarawak. Bagi Sabah pula, 
jumlah projek sekolah daif pada tahun 2018 adalah sebanyak 120. 

Tuan Lukanisman bin Awang Sauni [Sibuti]: Yang Berhormat Menteri. 

Dr. Maszlee bin Malik: Daripada jumlah ini, 37 projek telah siap sepenuhnya 
manakala 83 projek sedang dalam pelaksanaan dan kebanyakannya berada pada tahap 
terakhir. Di Semenanjung pula, sebanyak 158 projek sekolah daif telah dimulakan pada tahun 
2018. Setakat ini 136 telah siap sepenuhnya dan 22 lagi dalam pelaksanaan. 

Tuan Lukanisman bin Awang Sauni [Sibuti]: Yang Berhormat Menteri, mohon 
mencelah.  



pula, KPM akan memastikan persijilan dan piawaian industri dipatuhi dan dijadikan rujukan utama. Di samping itu, KPM bersama-sama industri dan agensi kerajaan akan melaksanakan pemetaan supaya program TVET dan latihan TVET akan mengikuti pensijilan industri oleh badan akreditasi profesional ataupun mengikut standard industri. Ini secara tidak langsung akan membantu daripada aspek kebolehpasaran, profesionalisme graduan TVET dan memberikan pendapatan yang lebih tinggi untuk graduan-graduan TVET. KPM juga telah memastikan tenaga pengajar bersedia untuk mengendalikan kuliah selari dengan IR 4.0 dengan melatih dan mentauliahkan 766 orang pensyarah sebagai pendidik IR 4.0. Pada masa yang sama, Malaysia Board of Technologists (MBOT), dengan izin, akan diperkasakan sebagai satu-satunya badan profesional pengiktirafan teknologi supaya terdapat laluan karier yang jelas bagi technologists di Malaysia. #2050. MBOT akan menerajui 23 bidang utama teknologi dan ia memberi pengiktirafan kepada lebih daripada 10,000 ahli yang terdiri daripada technologists profesional, technologist berijazah, juruteknik berkelayakan dan juruteknik bertauliah. Dari aspek keusahawanan pula seperti yang disoal oleh Yang Berhormat Tampin dan Yang Berhormat Johor Bahru, KPM telah menambah baik model kursus asas keusahawanan di Institusi Pendidikan TVET dan di IPT. Untuk makluman Yang Berhormat Tasek Gelugor, Yang Berhormat Paya Besar dan Yang Berhormat Tampin, KPM juga akan melaksanakan smart partnerships, dengan izin, dan public-private partnership, dengan izin, bersama lebih daripada 16,000 syarikat dan yang terkini adalah SANY Construction bertujuan supaya graduan TVET dapat mempelajari sistem IBS menggunakan teknologi IBS baharu termasuk Building Information Modeling (BIM), dengan izin. KPM juga turut menjalankan smart partnerships bersama beberapa syarikat dari luar dan dalam negara serta yang terkini bersama ZTE Corporation dari aspek smart manufacturing, dengan izin di mana teknologi industri semasa akan digunakan. Sekolah daif. Tuan Yang di-Pertua, Seterusnya isu-isu berkaitan dengan pembangunan. Izinkan saya bermula dengan isu pertama yang menjadi keutamaan kepada Kementerian Pendidikan Malaysia iaitu berkaitan pembangunan sekolah-sekolah daif. Terima kasih kepada Yang Berhormat Papar, Yang Berhormat Hulu Rajang dan Yang Berhormat Sibuti yang bertanya mengenai perkara ini. Buat pengetahuan Yang Berhormat sekalian, saya sendiri telah turun ke beberapa buah sekolah di seluruh negara, melakukan lawatan kasih sayang dan lawatan mengejut untuk memantau keadaan di sekolah-sekolah di Malaysia. Melalui lawatan-lawatan ini, saya sendiri telah dapat melihat keadaan di lapangan dan hakikat sesetengah sekolah-sekolah daif di seluruh negara. Tuan Yang di-Pertua, bagi Sarawak, untuk makluman Ahli Yang Berhormat, sebanyak 116 projek pembangunan sekolah daif yang dilaksanakan di Sarawak menggunakan kaedah IBS pada tahun 2018, sebanyak 67 projek daripadanya telah siap, manakala baki 49 projek lagi sedang dalam pelaksanaan dan sedang diusahakan untuk disiapkan pada tahun ini juga. Kementerian Pendidikan Malaysia juga menyalurkan peruntukan penyelenggaraan, baik pulih dan naik taraf sekolah dan institut pendidikan kerajaan di negeri Sarawak. Pada tahun 2016, sebanyak RM7.6 juta telah disalurkan, manakala pada tahun 2017 sebanyak RM9.6 juta juga telah disalurkan. Pada tahun 2018, KPM telah menambah peruntukan sebanyak RM18.05 juta bagi kerja-kerja tersebut di Sarawak. Bagi Sabah pula, jumlah projek sekolah daif pada tahun 2018 adalah sebanyak 120. Tuan Lukanisman bin Awang Sauni [Sibuti]: Yang Berhormat Menteri. Dr. Maszlee bin Malik: Daripada jumlah ini, 37 projek telah siap sepenuhnya manakala 83 projek sedang dalam pelaksanaan dan kebanyakannya berada pada tahap terakhir. Di Semenanjung pula, sebanyak 158 projek sekolah daif telah dimulakan pada tahun 2018. Setakat ini 136 telah siap sepenuhnya dan 22 lagi dalam pelaksanaan. Tuan Lukanisman bin Awang Sauni [Sibuti]: Yang Berhormat Menteri, mohon mencelah.